《送王道士入燕》
宋代·连文凤

何处春山采药还，此行万里道途难。
西风尘起衣装重，北斗星低剑气寒。
学跨青牛朝玉阙，语留白鹤守金丹。
洞门无钥须归早，莫待桃花落石坛。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。